Διεθνής Οργανισμός Γαλλοφωνίας

Ο Διεθνής Οργανισμός Γαλλοφωνίας (γαλλικά: Organisation internationale de la Francophonie) είναι ένας διεθνής οργανισμός γαλλόφωνων χωρών και κυβερνήσεων, με έδρα το Παρίσι. Γενικός Γραμματέας είναι από το 2002 ο Σενεγαλέζος Αμπντού Ντιουφ. Ο Οργανισμός ιδρύθηκε στις 20 Μαρτίου του 1970. Το σύνθημα του οργανισμού είναι égalité, complémentarité, solidarité (Ισότητα, Αλληλοσυμπλήρωση, Αλληλεγγύη). Τα κοινά στοιχεία της Γαλλοφωνίας είναι η γαλλική γλώσσα και οι αξίες που αντιπροσωπεύει όπως είναι η πολιτιστική ποικιλομορφία, η πολυγλωσσία, η ελευθερία και ο σεβασμός των ανθρωπίνων δικαιωμάτων. Ο Διεθνής Οργανισμός της Γαλλοφωνίας, δραστηριοποιείται στους χώρους της διεθνούς πολιτικής, και της πολυμερούς συνεργασίας και συντελεί στην εδραίωση της ειρήνης, της συνεργασίας, της αλληλεγγύης και της διαρκούς ανάπτυξης. Αποτελείται από διάφορους λαούς οι οποίοι πέρα από τις διαφορές τους, τρέφουν μια κοινή πολιτική και πολιτιστική φιλοδοξία: να δημιουργήσουν αληθινά κράτη δικαίου και να προάγουν τη γλωσσική και πολιτιστική ποικιλία. Η οικονομική αλληλεγγύη μεταξύ των χωρών της Γαλλοφωνίας έχει αντίστοιχη σημασία, όπως επισημαίνει ο κ. Αμπντού Ντιουφ, με την πολιτική αλληλεγγύη. Μεταξύ των 40 φτωχότερων χωρών του κόσμου, οι μισές είναι γαλλόφωνες.

 Ο όρος «γαλλόφωνη κοινότητα» καθιερώθηκε από τον Γάλλο γεωγράφο Ονεσίμ Ρεκλύ, το 1880 και αναφέρεται στην κοινότητα των ανθρώπων που χρησιμοποιούν τα γαλλικά. Ο όρος «francophonie» επίσης χρησιμοποιείται διεθνώς για να υποδηλώσει τους ανθρώπους των οποίων η μητρική ή η δεύτερη γλώσσα είναι τα γαλλικά. 20 Μαρτίου 1970: Ιδρύεται ο Οργανισμός για την Πολιτιστική και Τεχνολογική Συνεργασία (ACCT, Agence de Coopération Culturelle et Technique). 4 Δεκεμβρίου 1995: Διακυβερνητικός Οργανισμός Γαλλοφωνίας (Agence Intergouvernementale de la Francophonie). Δεκέμβριος 1998: Διεθνής Οργανισμός Γαλλοφωνίας (OIF) (Organisation Internationale de la Francophonie). Τα μέλη που απαρτίζουν τον οργανισμό είναι 54 (υπάρχουν και 7 συνδεδεμένα μέλη, καθώς επίσης και 27 χώρες-παρατηρητές). Ο οργανισμός έχει και θέση παρατηρητή στο Συμβούλιο Ασφαλείας των Ηνωμένων Εθνών. Η Ελλάδα είναι συνδεδεμένο μέλος του Οργανισμού από το 2004 και πλήρες μέλος από το 2006. Μπούτρος Μπούτρος Γκάλι ( Αίγυπτος ) : 16 Νοεμβρίου 1997 - 31 Δεκεμβρίου 2002 Αμπντού Ντιουφ ( Σενεγάλη ) : 1η Ιανουαρίου 2003 - 31 Δεκεμβρίου 2014 Μικαέλ Ζαν Καναδάς : 1η Ιανουαρίου 2015 - 3 Ιανουαρίου 2019 Λουίζ Μουσιγκιγουαμπό Ρουάντα : 3 Ιανουαρίου 2019- σήμερα Επανεξελέγη χωρίς αντίπαλο στις 19 Νοεμβρίου 2022. Σύνοδοι κορυφής γίνονται κάθε δύο χρόνια και οι ηγέτες των κρατών μελών του Οργανισμού έχουν την ευκαιρία να ανταλλάξουν απόψεις και να αναπτύξουν στρατηγικές και στόχους για την Κοινότητα. Οι προηγούμενες Σύνοδοι Κορυφής έχουν γίνει στα εξής μέρη: Παρίσι Γαλλία (1986) Πόλη του Κεμπέκ, Κεμπέκ Καναδάς (1987) Ντακάρ Σενεγάλη (1989) Παρίσι Γαλλία (1991) Πορ-Λουί Μαυρίκιος (1993) Κοτονού Μπενίν (1995) Ανόι Βιετνάμ (1997) Μόνκτον Καναδάς (1999) Βηρυτός Λίβανος (2002) Ουαγκαντουγκού Μπουρκίνα Φάσο (2004) Βουκουρέστι Ρουμανία (2006)) Πόλη του Κεμπέκ Κεμπέκ Καναδάς (2008) Μοντρέ Ελβετία (2010) Κινσάσα Λαϊκή Δημοκρατία του Κονγκό (2012) Ντακάρ Σενεγάλη (2014) Ανταναναρίβο Μαδαγασκάρη (2016) Γερεβάν Αρμενία (2018) Τζέρμπα Τυνησία (2022) Η αποστολή του Οργανισμού αναφέρεται λεπτομερώς στη Χάρτα του Οργανισμού (Charte de la Francophonie). Ο ισχύων καταστατικός χάρτης υιοθετήθηκε στις 23 Νοεμβρίου 2005 στην πρωτεύουσα της Μαδαγασκάρης, Ανταναναρίβο. Πρωταρχικός σκοπός του οργανισμού είναι η προώθηση της γαλλικής γλώσσας διεθνώς, όπως και το να προαγάγει τη γλωσσική και πολιτιστική διαφορετικότητα στη σύγχρονη εποχή της παγκοσμιοποίησης. Επίσης, στόχος του οργανισμού είναι η προώθηση της δημοκρατίας και η προστασία των ανθρωπίνων δικαιωμάτων. Μεταξύ των δραστηριοτήτων που αναπτύσσει ο Οργανισμός είναι η διοργάνωση ανά τετραετία των Αγώνων της Γαλλοφωνίας, που είναι αθλητικές και πολιτιστικές εκδηλώσεις. Το θεσμικό πλαίσιο της Γαλλοφωνίας αποτελείται από τους πολιτικούς θεσμούς και από τους φορείς. Οι πολιτικοί θεσμοί αφορούν σε διασκέψεις των αρχηγών κρατών και κυβερνήσεων της Γαλλοφωνίας, που συνέρχονται κάθε δύο χρόνια σε διαφορετική χώρα και καθορίζουν τις μεγάλες κατευθύνσεις του κινήματος για τα δύο επόμενα χρόνια. Η Διάσκεψη των επιφορτισμένων με τη Γαλλοφωνία Υπουργών συνέρχεται σε τακτά χρονικά διαστήματα για να καθορίσει το πρόγραμμα των φορέων και να χαράξει τις μεγάλες κατευθύνσεις της πολυμερούς Γαλλοφωνίας που αντιπροσωπεύει η Διεθνής Οργάνωση Γαλλοφωνίας. Το Μόνιμο Συμβούλιο Γαλλοφωνίας (CPF), που αποτελείται από τους προσωπικούς εκπροσώπους των αρχηγών κρατών και κυβερνήσεων, συνέρχεται σε τακτικότερα διαστήματα, κάθε φορά που το απαιτεί η ημερησία διάταξη. Organisation internationale de la Francophonie Αρχειοθετήθηκε 2010-07-24 στο Wayback Machine. Πολυμέσα σχετικά με το θέμα Organisation internationale de la francophonie στο Wikimedia Commons